Ja siis saabus üks hirmutavamaid hetki: stseen  päris näitlejaga. Poisid olid Rauli rollis, partneriks Marko Leht Henrina, ja tüdrukud Betti osas, partneriks Agnes Aaliste Annina.  Marko Leht, kes on ise seriaalis uus inimene, sest vahetas välja Henri osatäitja Sergo Varese, usub, et noortes, kes katsetel käisid, on kõik olemas. "Tuleb osata seda vaid pisut vormida ja eks see käigi läbi kogemuste," ütleb Marko. "Ja meelekindlust peab jaguma. Igasugused katsed on väga traumeerivad ja pingelised, eriti veel teles, kus sa pead end tõestama kaamera  ees."